Marga Pazos

Margarita "Marga" Pazos Barcala, nada na Coruña é unha xornalista e presentadora de televisión galega. Nos Premios Mestre Mateo 2014 recibiu o galardón á mellor comunicadora de televisión.

 Traxectoria 
Malia nacer na cidade da Coruña, criouse na Estrada dende nena. Foi a presentadora da cerimonia dos Premios Mestre Mateo 2015 xunto con Xosé Antonio Touriñán.

 Galardóns e nomeamentos 
 Premios Mestre Mateo 
 Ano  Categoría  Título  Resultado 2003Mellor comunicadora de televisiónTelexornal – InformativosNomeada 2014Mellor comunicadora de televisiónTelexornal MediodíaGañadora

 Televisión 
 Presentadora e redactora de informativos na CRTVG.
 Hai debate (2006-2009)

 Represalias da CRTVG 
Marga Pazos foi relegada a un posto de locutora logo de gañar unha sentenza contra a TVG, declarar no xuízo que condenou a Corporación por vulnerar o dereito á folga no 8-M e dar a cara -con lectura de manifesto incluído- nas mobilizacións dos seus compañeiros.

Segundo o colectivo Defende a Galega e o comité de empresa, a TVG prohibiulle a Pazos desempeñar as funcións de redactora tras 20 anos como reacción a unha sentenza que lle recoñecera a equiparación salarial como redactora. O comité acusou á dirección da CRTVG de aplicar unha severa represalia sen precedentes contra ela, limitando as súas funcións a pesar da sentenza xudicial que recoñecía o seu dereito a un complemento salarial.

 Notas 

 Véxase tamén 

 Outros artigos 
 Venres negros (CRTVG)

 Ligazóns externas 

 Non todas somos Marga Pazos – Luzes
 EL NICHO 2x07 - (youtube.com; entrevista en castelán e galego)

Categoría:Nados na Coruña
Categoría:Xornalistas da Coruña
Categoría:Personalidades de Galicia sen imaxes
Categoría:Presentadores da TVG